Pasop vir dié finansiële instansies | Maroela Media
Die FSB het in 'n verklaring gesê mense moet versigtig wees wanneer hulle betrokke raak by MD Fund, 'n instansie wat beweer dat hulle by verhandeling van buitelandse valuta betrokke is; Stockpair.net, wat beweer dat hulle binêre opsies bied; DMD Capital, wat as Profit Trading handel dryf, en Capital Loans.
Die FSB het gesê 'n Facebook-plasing wat in 2016 gemaak is, lui dat MD Funds daaglikse opbrengste van 0,75% tot 1,5% bied. Die maatskappy is egter nie 'n gematigde finansiële diensteverskaffer nie ongeag die aanspraak "geregistreer onder al die wette van Suid-Afrika" wat deur die instansie aan kliënte voorgehou word.
Volgens die FSB het 'n Suid-Afrikaanse burger klaarblyklik ook belê in binêre opsies via Stockpair.net, maar kan nou nie sy geld terugkry nie. Volgens hierdie entiteit se webtuiste is dit in Estland en Belize gesetel. Dit is egter nie gemagtig in Suid-Afrika nie.
In nog 'n soortgelyke voorval is Profit Trading en Ntokozo Ndlovu volgens die FSB besig om 'n ongeregistreerde onderneming te bedryf en advies en tussengangerdienste te lewer sonder die nodige magtiging. FSB het gesê Profit Trading se lisensie is op 2 September 2016 teruggetrek.
Volgens FSB bied Capital Loans persoonlike en ander tipe lenings aan die publiek, maar sonder die nodige magtiging.
"Die FSB herinner verbruikers wat van finansiële dienste by 'n instelling of persoon gebruik wil maak om eers by die FBS navraag te doen of die instansie of persoon gemagtig is om finansiële dienste te lewer," het die raad gesê.
Nou wil ek net weet..Is hierdie ongemagtigde finansiele instansies al deur SAID ondersoek want sekerlik weet almal hiervan? Dis mos standaard dat hulle sal winste maak en belasting moet betaal??